open-index/open-wikipedia-markdown huggingface dataset:
பாசிர் கூடாங் மாநகராட்சி

**பாசிர் கூடாங் மாநகராட்சி** (மலாய்: *Majlis Bandaraya Pasir Gudang*; ஆங்கிலம்: *Pasir Gudang City Councill*); (சுருக்கம்: **MBPG**) என்பது மலேசியா, ஜொகூர், மாநிலத்தின் ஜொகூர் பாரு மாவட்டம்; பாசிர் கூடாங் மாநகரம்; இசுகந்தர் மலேசியாவின் சில பகுதிகள்; ஆகியவற்றை நிர்வகிக்கும் மாநகராட்சி ஆகும். இந்த மாநகராட்சி மலேசியாவின் ஜொகூர் மாநில அரசாங்கத்தின் கீழ் இயங்குகிறது.

2020 நவம்பர் 20-ஆம் தேதி பாசிர் கூடாங் நகரத்திற்கு அதிகாரப்பூர்வமாக மாநகரத் தகுதி வழங்கப்பட்டது. அதன் பிறகு பாசிர் கூடாங் மாநகராட்சி நிறுவப்பட்டது. இந்த மாநகராட்சியின் தலைமையகம், பாசிர் கூடாங் மாநகரத்தில் உள்ளது. இதன் அதிகார வரம்பு 311 சதுர கி. மீ. பரப்பளவைக் கொண்டது. 

## பொது

இந்த மாநகராட்சி  பொதுச் சுகாதாரம் *(Public Health);* கழிவு மேலாண்மை *(Waste Removal);* நகர மேலாண்மை; நகரத் திட்டமிடல்; சுற்றுச்சூழல் பாதுகாப்பு; கட்டடக் கட்டுப்பாடு; சமூகப் பொருளாதார மேம்பாடு *(Social Economic Development);* மற்றும் நகர்ப்புற உள்கட்டமைப்பின் பொது பராமரிப்பு *(General Maintenance of Urban Infrastructure)* போன்ற செயல்பாடுகளைக் கவனித்துக் கொள்கிறது.

## வளர்ச்சிப் படிகள்

* **பாசிர் கூடாங் ஆணையம்** (மலாய்: *Pihak Berkuasa Tempatan Pasir Gudang (PBTPG)*; ஆங்கிலம்: *Pasir Gudang Local Authority (Johor Corporation)*); 1 சூலை 1977

* **பாசிர் கூடாங் நகராண்மைக் கழகம்** (மலாய்: *Majlis Bandaran Pasir Gudang*; ஆங்கிலம்: *Pasir Gudang Town Council*); 1 சூலை 1985

* **பாசிர் கூடாங் நகராட்சி** (மலாய்: *Majlis Perbandaran Pasir Gudang*; ஆங்கிலம்: *Pasir Gudang Municipal Council*); 2 ஆகஸ்டு 2010;

* **பாசிர் கூடாங் மாநகராட்சி** (மலாய்: *Majlis Bandaraya Pasir Gudang*; ஆங்கிலம்: *Pasir Gudang City Council*); 22 நவம்பர் 2020;

## நிர்வகிக்கும் இடங்கள்

* **பாசிர் கூடாங் நாடாளுமன்றத் தொகுதி**
# ஆயர் பத்து 1 - *Air Biru 1*
# ஆயர் பத்து 2 - *Air Biru 2*
# ஆயர் பத்து 3 - *Air Biru 3*
# மாவார்  - *Mawar*
# டாலியா - *Dahlia*
#செண்டானா - *Cendana*
# நூசா டாமாஇ - *Nusa Damai*
# தாமான் சைன்டெக் - *Taman Scientex*
# புலோரா அயிட்சு - *Flora Heights*
* **தெப்ராவ் நாடாளுமன்றத் தொகுதி**
# பாசிர் பூத்தே - *Pasir Putih*
# தஞ்சோங் புத்திரி - *Tanjung Puteri Resort*
# கோத்தா மாசாய் 1 - *Kota Masai 1*
# கோத்தா மாசாய் 2 - *Kota Masai 2*
# கோத்தா மாசாய் 3 - *Kota Masai 3*
# கோப்போக் - *Kopok*
# சகாயா பாரு - *Cahaya Baru*
# கொங் கொங் - *Kong Kong*
# ஆயர் பூத்தே - *Air Putih*
# சுங்கை தீராம் - *Sungai Tiram*
# பண்டார் ஸ்ரீ ஆலாம் - *Bandar Seri Alam*
# மாசாய் - *Masai*

## மேற்கோள்கள்

## மேலும் காண்க
* இசுகந்தர் புத்திரி மாநகராட்சி
* ஜொகூர் பாரு மாநகராட்சி
* ஜொகூர் பாரு மாவட்டம்
* ஜொகூர் மாவட்டங்கள்

## வெளி இணைப்புகள்

* https://www.mbpg.gov.my/ பாசிர் கூடாங் மாநகராட்சி அதிகாரப்பூர்வ இணையதளம்] 

பகுப்பு:ஜொகூர்
பகுப்பு:மலேசிய மாநகராட்சிகள்
பகுப்பு:மலேசியாவின் உள்ளாட்சி மன்றங்கள்
அலோர்னா கோட்டை

**அலோர்னா கோட்டை**  அல்லது ஹாலன் கோட்டை என்று அழைக்கப்படும்  இக்கோட்டை கோவாவின் பழமையான கோட்டைகளில் ஒன்றாகும். இது மபுசா நகரத்திலிருந்து 30 கிலோமீட்டர் தொலைவில் அமைந்துள்ளது. இது 17 ஆம் நூற்றாண்டில் மராத்தா தாக்குதல்களுக்கு எதிராக சாவந்த்வாடியின் போன்ஸ்லே மரபினா்களால் கட்டப்பட்டது. இக்கோட்டையிலிருந்து, சுற்றியுள்ள நதி மற்றும் நிலத்தின் நற்காட்சிகளைக் காண முடியும்.

இந்த கோட்டை தற்போது இந்திய தொல்லியல் துறையால் புதுப்பிக்கப்பட்டுள்ளது.

## குறிப்புகள்

பகுப்பு:கோவா கோட்டைகள்
போண்டா கோட்டை

**போண்டா கோட்டை** இந்தியாவின் மேற்கு கடற்கரையில் கோவா மாநிலத்தில் போண்டா என்ற நகரத்தின் அருகில் அமைந்துள்ளது. தற்போதைய கோட்டை அமைப்பு  நவீன முறையில் புனரமைப்பு செய்யப்பட்டு பூங்காவாக மாற்றப்பட்டுள்ளது. 2017 ஆம் ஆண்டில் கோட்டையின் கீழ் சுவர்கள் பராமரிப்பின்றி இருந்ததாலும், முந்தைய (1977) புதுப்பித்தல் பணியின் போது தரமற்ற பொருட்களைப் பயன்படுத்தியதாலும் இடிந்து விழுந்தன.கல் மற்றும் மண்ணால் கட்டப்பட்ட  இக்கோட்டை  தற்போது புதிய கட்டமைப்பில் கல், கான்கிரீட் மற்றும் பூச்சு மற்றும் சிவப்பு வண்ணம் பூசப்பட்டுள்ளது.

## குறிப்புகள்

* 

## வெளி இணைப்புகள்

* IndiaVideodotOrg வழங்கும் சிவாஜி கோட்டை, போண்டா

பகுப்பு:அடில் ஷாஹி பேரரசு
பகுப்பு:மராட்டியப் பேரரசு
பகுப்பு:கோவா கோட்டைகள்
வெளிர் கண்ண நீல ஈபிடிப்பான்

**வெளிர் கண்ண நீல ஈபிடிப்பான்** அல்லது **புரூக்கி ஈப்பிடிப்பான்** (*சையோரினிசு பாலியோசெனிசு* ) என்பது பழைய உலக ஈபிடிப்பான் குடும்பத்தில் உள்ள ஒரு பறவைச் சிற்றினம் ஆகும். இது குருவி அளவுள்ள பறவை. ஆண் குருவியின் மேல் பாகம் நீலம் கலந்த சாம்பல் நிறத்திலும், தொண்டை செம்பழுப்பு நிறத்திலும், கீழ்ப்பகுதி வெள்ளை நிறத்திலும் காணப்படும். இதன் ஏப்ரல் முதல் சூன் மாதம் வரை கூடு கட்டுகின்றது.

## பரவல்
இது வங்காளதேசம், பூட்டான், சீனா, இந்தியா, மியான்மர் மற்றும் நேபாளம் ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும் .

## மேற்கோள்கள்

பகுப்பு:வங்காளதேசப் பறவைகள்
பகுப்பு:வடகிழக்கு இந்தியப் பறவைகள்
பகுப்பு:இந்தியப் பறவைகள்
பகுப்பு:ஈ-பிடிப்பான்கள்
பெர்ஜன் போகாஜன் காட்டுயிர் காப்பகம்

**பெர்ஜன் போகாஜன் காட்டுயிர் காப்பகம்** (*Bherjan Bokajan Padumoni Wildlife Sanctuary*; )  என்பது இந்தியாவின் அசாம் மாநிலத்தின் தின்சுகியா மாவட்டத்தில் 7.22 சதுர கிலோ மீட்டர் பரப்பளவில் அமைந்துள்ள ஒரு பாதுகாக்கப்பட்ட பகுதி ஆகும். இந்த காட்டுயிர் காப்பகம் அசாமின் தின்சுகியா மாவட்டத்தில் மேற்பகுதியில் அமைந்துள்ள மூன்று வனப்பகுதிகளான பெர்ஜன், போராஜன் மற்றும் படுமோனி ஆகிய தனித்தனி காடுகளை உள்ளடக்கிய. உயிர் காப்பக அடிப்படையில் இது மிகவும் முக்கியமான காடு ஆகும். இங்கு ஹூலக் கிப்பன், கேப்ட் லாங்கூர், பன்றி வால் மந்தி, பெரிய தேவாங்கு, செம்முகக் குரங்கு, சிறுத்தை போன்ற விலங்குகளின் வாழ்விடத்தை உள்ளடக்கியது.

இங்கு 84 வகையான பறவைச் சிற்றினங்கள் பதிவு செய்யப்பட்டுள்ளன.

## மேலும் பார்க்கவும்
* அசாமின் பாதுகாக்கப்பட்ட பகுதிகள்

## மேற்கோள்கள்

## வெளி இணைப்புகள்
* wildmahseer.com இல் பெர்ஜன் - போராஜன் - பதுமோனி வனவிலங்கு சரணாலயங்கள் .

பகுப்பு:வனவிலங்குகள் காப்பகங்கள்
பகுப்பு:அசாமிலுள்ள காட்டுயிர்க் காப்பகங்கள்
பன்றி வால் மந்தி

**பன்றி வால் மந்தி** என்பது இரண்டு மந்திகளின் சகோதர சிற்றினங்கள் ஆகும் . இவை கிட்டத்தட்ட ஒரே மாதிரியானவை. இவற்றின் இனப்பெருக்கத் தனிமைப்படுத்துதல் வரம்புகளால் நன்கு வேறுபடுகின்றன.

* வடக்கு பன்றி வால்  மந்தி, *மக்காக்கா லியோனினா* (வங்காளதேசம் முதல் வியட்நாம், தெற்கிலிருந்து வடக்கு மலேசியா)
* தெற்கு பன்றி வால் மந்தி அல்லது பெரூக், *மக்காக்கா நெமெசுட்ரினா* (வட மலேசியா மற்றும் தெற்கு தாய்லாந்து முதல் போர்னியோ மற்றும் மேற்கு இந்தோனேசியா வரை)

பகுப்பு:பக்கவழி நெறிப்படுத்தல்
கருப்பு அலகு குயில்

**கருப்பு அலகு குயில்** (Black-billed koel)(*Eudynamys melanorhynchus*) என்பது குகுலிடே குடும்பத்தில் உள்ள குயில் சிற்றினமாகும். இது இந்தோனேசியத் தீவுகளான சுலாவெசி, சுலா, பாங்காய், டோகியன் மற்றும் அருகிலுள்ள பிற சிறிய தீவுகளில் காடு மற்றும் வனப்பகுதிகளில் மட்டுமே காணப்படுகிறது. இது பெரும்பாலும் *[[ஆசியக் குயில்|ஆசியக் குயிலிருந்து]]* வேறுபடுத்தி அறியப்படுகிறது. ஆனால் இவை தற்பொழுது தனிச் சிற்றினங்களாகக் கருதப்படுகின்றன. கருப்பு-அலகு குயில் போலல்லாமல், பொதுவான குயில் குழுவில் உள்ள மற்ற அனைத்து குயில்களும் வெளிர் அலகுகளைக் கொண்டுள்ளன. கருப்பு அலகு குயிலின் குரல் ஒரு பொதுவான "குயில்" ஓசை போன்றது.

## மேற்கோள்கள்

பகுப்பு:குயில்கள்
பகுப்பு:சுலாவெசி
இந்தியக் கெண்டை

**இந்தியக் கெண்டை** (*Indian carp*) அல்லது **இந்திய பெரும் கெண்டை** என்பது பல வகையான கெண்டை மீன்களுக்கு வழங்கப்படும் பொதுவான பெயர் ஆகும்.

* *[[கட்லா மீன்|கட்லா கட்லா]]* அல்லது கட்லா. இது கெண்டை மீன் குடும்பத்தின் பொருளாதார முக்கியத்துவம் வாய்ந்த தெற்காசிய நன்னீர் மீன் ஆகும்
* *[[மிர்கல் மீன்|சிர்கினசு சிரோகோசசு]]* அல்லது மிர்கல் மீன், இந்தியாவில் உள்ள ஆறுகளைப் பூர்வீகமாகக் கொண்ட கெண்டை மீன் குடும்பத்தைச் சேர்ந்த ஒரு கதிர்-துடுப்பு மீன்
* *[[ரோகு மீன்|லேபியோ ரோகிதா]]*, ரோகு. தெற்காசியாவில் உள்ள ஆறுகளில் காணப்படும் கெண்டை மீன் குடும்பத்தைச் சேர்ந்த ரோஹு (ருய்) மீன்

## மேலும் பார்க்கவும்

* ஆசிய கெண்டை மீன்

பகுப்பு:பக்கவழி நெறிப்படுத்தல்
பெரியார் நகர் (சென்னை)

**பெரியார் நகர்** (*Periyar Nagar*) இந்தியாவின் தமிழ்நாட்டில் சென்னையின் வடமேற்கில் அமைந்துள்ள மக்கள் தொகை அடர்த்தியான புறநகர்ப் பகுதியாகும். வாகன எரிபொருட்கள் விற்பனை நிலையங்கள், துணிக்கடைகள், மருத்துவ வசதிகள், உடற்பயிற்சி மையங்கள், காய்கனிகள் விற்பனைக் கடைகள், விளையாட்டுப் பொருட்கள் விற்பனை நிலையங்கள், உணவகங்கள், உடல், முக, சிகை அலங்காரங்கள் நிலையங்கள், தோட்டக்கலை சம்பந்தப்பட்ட பொருட்கள் விற்பனை நிலையங்கள் என பலதரப்பட்ட மக்களின் தேவைக்கேற்ப சேவைகள் நிறைந்த பகுதியாக முக்கியத்துவம் பெறுகிறது.

## அமைவிடம்
இந்த ஊர் 13.115540°N 80.223432°E என்ற புவியியல் ஆள்கூறுகளில் அமைந்துள்ளது. வில்லிவாக்கம், கொளத்தூர் (சென்னை), பெரவள்ளூர், ஜெனரல் குமாரமங்கலம் காலனி, அகரம், திரு. வி.க. நகர், ஜவஹர் நகர், செம்பியம் மற்றும் பெரம்பூர் ஆகிய ஊர்களுக்கும் அருகில் பெரியார் நகர் அமைந்துள்ளது.

## போக்குவரத்து
### பேருந்து போக்குவரத்து
இங்கு பேருந்து நிலையம் ஒன்று உள்ளது. அதிகாலை முதல் இரவு வரை இங்கிருந்து சென்னை நகரின் முக்கிய பகுதிகளுக்கு பேருந்து சேவைகள் தங்கு தடையின்றி கிடைக்கப் பெறுகின்றன. 
### தொடருந்து போக்குவரத்து
அருகிலுள்ள தொடருந்து நிலையங்கள்:
** வில்லிவாக்கம் தொடருந்து நிலையம்
** பெரம்பூர் லோகோ வொர்க்ஸ் தொடருந்து நிலையம்
** பெரம்பூர் கேரேஜ் வொர்க்ஸ் தொடருந்து நிலையம்
** பெரம்பூர் தொடருந்து நிலையம்
### வானூர்திப் போக்குவரத்து
சென்னை பன்னாட்டு விமான நிலையம் இங்கிருந்து சுமார் 20 கி.மீ. தொலைவில் உள்ளது.

## கல்வி
### பள்ளிக்கூடங்கள்
பெரியார் மெட்ரிகுலேஷன் மேல்நிலைப்பள்ளி ஒன்றும் தனியார் பள்ளிகள் சிலவும் உள்ளன.
### கல்லூரி
இந்து சமய அறநிலையத் துறை சார்பில் இந்த ஆண்டு துவக்கப்பட்டுள்ள 'அருள்மிகு கபாலீஸ்வரர் கலை மற்றும் அறிவியல் கல்லூரி' தற்காலிகமாக, கொளத்தூர் எவர்வின் பள்ளி வளாகத்தில் அமைந்துள்ளது. இது இங்கிருந்து சுமார் 2 கி.மீ. தொலைவில் உள்ளது.

## மருத்துவ வசதி
இங்குள்ள 'அரசு புறநகர் மருத்துவமனை' நவீன வசதிகளுடன் கூடிய அரசு மருத்துவமனை ஆகும். பெரியார் நகர் மற்றும் அதனைச் சுற்றியுள்ள ஊர்களிலுள்ள மக்களுக்கும் மிகவும் பயனுள்ளதாக இருக்கிறது.

## தொழில்
உலகப் பிரசித்தி பெற்ற பெரம்பூர் 'இரயில் இணைப்புப் பெட்டித் தொழிற்சாலை', இவ்வூருக்கு அருகில் அமைந்துள்ளது. இவ்வூர் மக்களில் பெரும்பாலானோர் இங்கு வேலை செய்கின்றனர் என்பது குறிப்பிடத்தக்கது.
## பொழுதுபோக்கு
### பூங்கா
பெருநகர சென்னை மாநகராட்சி பொழுதுபோக்கு பூங்கா ஒன்று உள்ளது.
### விளையாட்டு மைதானம்
பெருநகர சென்னை மாநகராட்சி விளையாட்டு மைதானம் ஒன்றும் உள்ளது.
## வழிபாட்டுத் தலங்கள்
இந்துக் கோயில்கள், கிறித்தவ ஆலயங்கள், முஸ்லீம் பள்ளிவாசல்கள் என மக்களுக்கு ஆன்மீக வழிகாட்டுதல் தலங்கள் உள்ள ஊர்.
## மேற்கோள்கள்


பகுப்பு:சென்னை
பகுப்பு:சென்னை மாவட்டத்திலுள்ள ஊர்களும் நகரங்களும்
பெலாசுசிக் மதில் சுவர்

**பெலாசுசிக் சுவர்** அல்லது **பெலாஸ்ஜியன் கோட்டை** அல்லது **என்னேபிலோன்** (*Pelasgic wall* or *Pelasgian fortress* or *Enneapylon* கிரேக்கம் : Εννεαπύλον; ஒன்பது-வாயில்) என்பது ஏதென்சின் அக்ரோபோலிசில் உள்ள பாறையின் உச்சியை சமன் செய்து, பெலாஸ்ஜியர்களால் கட்டப்பட்டதாகக் கருதப்படும் ஒரு நினைவுச்சின்னமாகும். துசிடிடீசு  மற்றும் அரிஸ்டாஃபனீஸ்  இதை " *பெலர்கிகான்* ", "ஸ்டார்க் சுவர் அல்லது இடம்" என்று அழைத்துள்ளனர். "பெலர்கிகோன்" என்பது அக்ரோபோலிசின் மேற்கு அடிவாரத்தில் உள்ள சுவர் வரிசையைக் குறிக்கிறது.  துசிடிடீசின் காலத்தில் இந்தச் சுவர் பல மீட்டர் உயரம் கொண்டு இருந்ததாகக் கூறப்படுகிறது. தற்போதைய பிராபிலேயாவின் தெற்கிலும் முந்தைய நுழைவாயிலுக்கு அருகில் 6 மீட்டர் அகலத்தில் ஒரு பெரிய, துண்டுப்பகுதி காணப்படுகிறது.  இன்று, அதன் எச்சசத்தைக் காணலாம் ஆனால் சுவரின் அடித்தளம் தற்போதைய மலையில் தரை மட்டத்திற்கு கீழே உள்ளது.

பெலாஸ்ஜியர்களால் கட்டப்பட்டதாகக் கூறப்படும் இந்தச் சுவரின் சில எச்சங்கள் நவீன ஏதென்சில் இன்னும் தெளிவாக்க் காணப்படுகின்றன. இந்த இடத்தின் தொல்லியல் எச்சங்களின்படி சுவர் 6 மீட்டர் தடிமன் கொண்டதாக இருந்திருக்கலாம் என்று நம்பப்படுகிறது. 
படிமம்:Das Pelargikon - Boetticher Adolf - 1888.jpg|கட்டைவிரல்|வலது|upright=1.3|பெலாசுசிக் சுவரின் போக்கின் ஓவியம்.
படிமம்:Pelasgic wall on the summit of the Acropolis, south of the Modern Museum.jpg|கட்டைவிரல்|upright=1.3|நவீன அருங்காட்சியகத்தின் தெற்கே அக்ரோபோலிஸ் உச்சியில் உள்ள பெலாசுசிக் சுவர்
படிமம்:Southwest wing of the Propylaea and Pelasgic wall.jpg|thumb|left| புரோபிலேயா மற்றும் பெலாசுசிக் சுவர்களின் தென்மேற்குப் பகுதி.


## குறிப்புகள்

பகுப்பு:ஏதென்சு நகர மதில் சுவர்கள்
கிரா இலால்

**கிரா இலால்** (பிறப்பு 16 ஏப்ரல் 1966) என்பவர் இந்திய அரசியல்வாதியும் இமாச்சலப் பிரதேச கர்சொக் சட்டமன்றத் தொகுதி சட்டமன்ற உறுப்பினர் ஆவார். இவர் 2017ஆம் ஆண்டு இமாச்சலப்பிரதேச மாநிலச் சட்டசபைத் தேர்தலில் கர்சோக் தொகுதியிலிருந்து தேர்ந்தெடுக்கப்பட்டா. இது இவரது இரண்டு முறை சட்டமன்ற உறுப்பினர் காலம் ஆகும்.

## ஆரம்ப வாழ்க்கை மற்றும் கல்வி
கிரா இலால் 1966ஆம் ஆண்டு ஏப்ரல் 16ஆம் தேதி இமாச்சலப் பிரதேசத்தில் உள்ள லாலாக், கர்சோக், மண்டியில் சுர்ஜு ராமுக்கு மகனாகப் பிறந்தார்.

இவர் 12வது வரை மேல்நிலைப் பள்ளிக் கல்வியினைப் பயின்றுள்ளார்.

## அரசியல்
கிரா இலால் 1996 முதல் உள்ளூர் அரசியலில் ஈடுபட்டு வந்தாலும் மாநில அரசியலில் 2007 முதல் பணியாற்றி வருகின்றார்.

முன்னதாக இவர் 2007-ல் இமாச்சலப்பிரதேச சட்டப் பேரவைத் தேர்தலில் சுயேச்சை வேட்பாளராகப் போட்டியிட்டு வெற்றி பெற்றார்.

2017-ல் இவர் பாரதிய ஜனதா கட்சியுடன் சேர்ந்து, திசம்பர், 2017-ல் நடைபெற்ற பதின்மூன்றாவது இமாச்சலப்பிரதேச சட்டமன்றத்திற்கு நடைபெற்ற தேர்தலில் கர்சொக் தொகுதியில் போட்டியிட்டுத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1966 பிறப்புகள்
பகுப்பு:இமாச்சலப் பிரதேச சட்டமன்ற உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
ஆர்மோசுடு

**ஹார்மோஸ்ட்** (*Harmost*, ) என்பது  இராணுவ ஆளுநரைக் குறிக்கும் ஒரு எசுபார்த்தன்  சொல் ஆகும். கிமு 404 இல் பெலோபொன்னேசியன் போர் முடிவடைந்த பின்னர் ஏற்பட்ட எசுபார்த்தன் மேலாதிக்கத்தின் போது எசுபார்த்தன் தளபதி லைசாந்தர் பல ஆர்மோசுட்டுகளை நியமித்தார். அவர்கள் தங்கள் நியமிக்கப்பட்ட பகுதிக்கு அனுப்பப்பட்டனர் அல்லது எசுபார்த்தன்களால் கைப்பற்றப்பட்ட நகர அரசுகளுக்கு அனுப்பப்பட்டனர். அந்த நகர அரசுகளை தங்களுக்கு கீழ்ப்படிந்தவர்களாக வைத்திருக்கவும், அந்த நகர அரசுகளில் இருந்துவரும் சனநாயக அரசு வடிவத்தை அகற்றி, அதற்குப் பதிலாக சிலவர் ஆட்சியை பதவியில் நிலைநிறுத்தும் பொறுப்பும் வழங்கப்பட்டது.

பல சந்தர்ப்பங்களில் அவர்கள் வெளித்தோற்றத்தில் ஒரு நகர அரசில் நிலவும் கொடுங்கோல் அரசாங்கத்தை ஒழிப்பதற்கும், சுதந்திரத்தை மீட்டெடுப்பதற்கும் என்ற காரணங்களைக் கூறி  அனுப்பப்பட்டாலும், அவர்கள் அரசர்களாகவோ அல்லது கொடுங்கோலர்களாகவோ நடந்து கொண்டதாக குற்றம் சாட்டப்பட்டனர். கி.பி முதல் நூற்றாண்டு இலக்கண அறிஞர் டியோனீசியஸ் ஆர்மோஸ்ட் என்பது "அரசர்" என்ற சொல்லுக்கான மற்றொரு சொல் என்று கருதினார்.

அண்டால்சிடாசின் அமைதி உடன்பாட்டில், எசுபார்த்தன்கள் தங்கள் ஆதிக்கத்துக்கு உட்பட்ட நகர அரசுகளில் சுதந்திர அரசாங்கங்களை மீண்டும் நிறுவுவதாக உறுதியளித்தனர். இருப்பினும் அவர்கள் தொடர்ந்து ஆர்மோசுடுகளையே நிறுவினர்.  பொதுவாக எசுபார்த்தனுக்கு ஆதரவான செனபோன் கூட, எசுபார்த்தன்கள் தங்கள் ஆர்மோசுடுகளை ஆள அனுமதித்த விதத்திற்காக பழித்தார். 

நகர அரசுகளில் ஒரு ஆர்மோசுடின் பதவிக் காலம் எவ்வளவு காலம் நீடித்தது என்பது உறுதியாக தெரியவில்லை. ஆனால் *சைதெராவில் லேசிடெமோனியர்களால் நியமிக்கப்பட்ட அதே வகையான ஆளுநர், சைத்தரோடைக்ஸ்* என்ற பட்டத்துடன், ஒரு ஆண்டு மட்டுமே தனது பதவியில் இருந்தார் என்பதைக் கருத்தில் கொண்டால்,  ஆர்மோஸ்ட் பதவி அதே கால அளவு இருந்தது என்பதற்கு சாத்தியம் உள்ளது.

தீபசின் மேலாதிக்கத்தின் போது தீப்சும்ன் இந்தச் சொல்லை பயன்படுத்தியது.

## குறிப்புகள்

பகுப்பு:பண்டைய கிரேக்கம்
கான்தி

**கான்தி** (**Kandi**), இந்தியாவின் மேற்கு வங்காள மாநிலத்தில் உள்ள முர்சிதாபாத் மாவட்டத்தில் உள்ள கான்தி வருவாய் வட்டத்தின் நிர்வாகத் தலைமையிடமும், நகராட்சியும் ஆகும். மயூராக்சி ஆற்றின் கிழக்குக் கரையில் உள்ளது. காந்தி வருவாய் வட்டத்தில் அரிசி ஆலைகள் அதிகம் உள்ளதால், கான்தி நகரத்தை முர்சிதாபாத் மாவட்டத்தின் அரிசி கிட்டங்கி என அழைக்கப்படுகிறது. இது முர்சிதாபாத் மாவட்டத் தலைமையிடமான பகரம்பூர் நகரத்திற்கு  30 கிலோ  மீட்டர் தொலைவிலும், கொல்கத்தாவிற்கு வடக்கே 195 கிலோ மீட்டர் தொலைவிலும் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 13 சதுர கிலோ மீட்டர்  பரப்பளவும், 17 வார்டுகளும்,  12,237 வீடுகளும் கொண்ட கான்தி நகராட்சியின் மக்கள் தொகை 55,632  ஆகும். அதில் ஆண்கள் 28,442  மற்றும் பெண்கள்   27,190 ஆக உள்ளனர். பாலின விகிதம் 1000 ஆண்களுக்கு   956 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  10.59% ஆகவுள்ளனர். இதன் சராசரி  எழுத்தறிவு 82.05%  ஆகவுள்ளது. 
இதன் மக்கள் தொகையில் இந்துக்கள் 76.64%, இசுலாமியர் 23.10% மற்றும் பிறர் 0. 27%% ஆகவுள்ளனர்.
## மேற்கோள்கள்

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
இமயமலை வரி அணில்

**இமயமலை வரி அணில்** (*Himalayan striped squirrel*)(*தாமியோப்சு மெக்சிலேயாண்டி*), என்பது **மேற்கத்திய வரி அணில்** அல்லது **பர்மிய வரி அணில்** என்றும் அழைக்கப்படுகிறது. 

## பரவல்
இமயமலை வரி அணில் சையுரிடே குடும்பத்தில் உள்ள கொறிணிச் சிற்றினமாகும். இது பூட்டான், கம்போடியா, சீனா, இந்தியா, லாவோஸ், மலேசியா, மியான்மர், நேபாளம், தாய்லாந்து மற்றும் வியட்நாம் ஆகிய நாடுகளில் வெப்பமண்டலத்திலிருந்து மிதவெப்ப மண்டல பகுதி வரை பல்வேறு காடுகளில் வாழ்கிறது. இந்த சிற்றினம்  மரங்களில் வாழும் பகலாடி வகையினைச் சார்ந்தது. இது பழங்கள், காய்கறிகள் மற்றும் பூச்சிகளை உண்ணும். பெரும்பாலும் சிறிய குழுக்களாகக் காணப்படும் இந்த அணில் தங்குமிடத்திற்கு மர துளைகளைப் பயன்படுத்துகிறது.

## தோற்றம்
இமயமலை மலைகளின் விரைவான மேம்பாடு காரணமாக *தாமியோப்சு* பரம்பரைகளின் மூன்று  பிரிவுகளை ஏற்படுத்தியதாக நம்பப்படுகிறது. இது 5.8 முதல் 1.7 மில்லியன் ஆண்டுகளுக்கிடையில் தோன்றிய பல வேறுபாடுகள் காரணமாக இன்றைய *தாமியோப்சு* சிற்றினங்கள் உருவாக வழிவகுத்திருக்கலாம்.

## படங்கள்

படிமம்:Tamiops mcclellandii.jpg|தாய்லாந்தின் பு கிராடுங் தேசிய பூங்காவில் உள்ள *தாமியோப்சு மெக்லெலாண்டி*
படிமம்:Himalayan striped squirrel (Tamiops mcclellandii).jpg|கம்போடியாவின் கெப் தேசிய பூங்காவில் உள்ள *தாமியோப்சு மெக்லெலாண்டி*


## மேற்கோள்கள்

பகுப்பு:அணில்கள்
கம்போடிய வரி அணில்

**கம்போடிய வரி அணில்** (Cambodian striped squirrel)(*தாமியோப்சு ரோடோபி* ) என்பது சையுரிடே எனும் அணில் குடும்பத்தில் உள்ள கொறிக்கும் சிற்றினமாகும். இது கிழக்கு தாய்லாந்து, கம்போடியா, தெற்கு லாவோஸ் மற்றும் தெற்கு வியட்நாமில் காணப்படுகிறது.

## நடத்தை
கம்போடிய கோடிட்ட அணில் மிகவும் தனித்துவமான நடத்தை ஒன்றைக் கொண்டுள்ளது. இது மரங்களின் செங்குத்து பட்டை பரப்புகளில் எப்படி உணவு தேடுகிறது என்பதுதான். இது, அணில் குடும்பத்தில் ஒப்பீட்டளவில் அசாதாரணமானது மற்றும் குறிப்பாக மூட்டுத் தழுவல்கள் இல்லாமல் உள்ளது.

## மேற்கோள்கள்

பகுப்பு:அணில்கள்
கெல்ஜ் பிராட்டெபோ

**கெல்ஜ் பிராட்டெபோ** (*Helge Brattebø*) என்பர் நோர்வே பட்டயப் பொறியாளர் ஆவார். இவர் நோர்வே அறிவியல் மற்றும் தொழில்நுட்ப பல்கலைக்கழகத்தில் தொழில்துறை சூழலியல் பேராசிரியராக உள்ளார்.

இவர் *தொழில்துறை சூழலியல் ஆய்விதழின்* தொகுப்பாசிரியராகவும், தொழில்துறை சூழலியல் பன்னாட்டுச் சங்கத்தின் உறுப்பினராகவும் உள்ளார்.

## மேற்கோள்கள்

## வெளி இணைப்புகள்

* NTNU இல் Brattebø இன் பணியாளர் தளம்
* NTNU இல் தொழில்துறை சூழலியல் திட்டத்தின் (IndEcol) இணையதளம்

பகுப்பு:வாழும் மக்கள்
பகுப்பு:நார்வே அறிவியலாளர்கள்
2021 தெற்காசிய வெள்ளம்

**2021 தெற்காசிய வெள்ளம்** (*2021 South Asian floods*) பல தெற்காசிய நாடுகளை தாக்கி அந்நாட்டு மக்களைப் பாதித்தது. 2020 ஆம் ஆண்டு சுமார் 6,500 பேர் வெள்ளத்தில் இறந்தனர் என்பது குறிப்பிடத்தக்கதாகும். தொடர்ந்து 2021 ஆம் ஆண்டும் தெற்கு ஆசியாவில் பருவ மழையும் வெள்ளமும் மீண்டும் தாக்கியது.
## தாக்கம்
### ஆப்கானித்தான்
மே மாத தொடக்கத்தில், வடக்கு ஆப்கானித்தானில் ஏற்பட்ட வெள்ளத்தில் 37 பேர் உயிரிழந்தனர். 200 எண்ணிக்கைக்கும் மேற்பட்ட வீடுகள் சேதமடைந்தன அல்லது அழிக்கப்பட்டன. 
சூலை மாதத்தின் பிற்பகுதியில் தொடங்கி ஆகத்து மாதம் வரை ஏற்பட்ட நூரித்தான் மாகாண வெள்ளத்தில் 113 பேர் இறந்தனர்.
### வங்காளதேசம்
வங்காளதேசத்தில் உள்ள காக்சு பசார் பகுதியில் ஏற்பட்ட வெள்ளத்தில் 8 பேர் கொல்லப்பட்டனர். இவர்களில் பாதி பேர் குழந்தைகளாவர்.
### இந்தியா
இந்தியாவின் உத்தராகண்ட்டம் மாநிலத்தில் ஏற்பட்ட வெள்ளம் காரணமாக நிகழ்ந்த பனிச்சரிவில் சிக்கி 83 பேர் இறந்தனர். 121 பேரைக் காணவில்லை.

அரபிக்கடலில் உருவான தாக்டே சூறாவளியால் தென்னிந்தியா பாதிக்கப்பட்டு 169 பேர் கொல்லப்பட்டனர்.  தொடர்ந்து வங்கக் கடலில் ஏற்பட்ட இயாசு புயல் மேலும் 20 பேரைக் கொன்றது.
 
சூலை மாதம முதல் ஆகத்து மாதம் வரை ஏற்பட்ட வெள்ளம் மகாராட்டிரா மாநிலத்தை பாதித்தது. 251 பேர் கொல்லப்பட்டனர் மற்றும் பலரை காணவில்லை. வெள்ளம் ஏற்படுவதற்கு முன்பு கனமழை காரணமாக மும்பை நகரில் நிலச்சரிவு ஏற்பட்டு பல வீடுகள் இடிந்து 32 பேர் உயிரிழந்தனர்.

சூலை மாதத்தின் பிற்பகுதியில் சம்மு மற்றும் காசுமீரில் பெய்த கனமழை வெள்ளத்தில் 7 பேர் கொல்லப்பட்டனர்.  19 பேர் காணாமல் போனார்கள்.

மத்தியப் பிரதேச மாநிலத்தில் ஆகத்து மாதம் ஏற்பட்ட வெள்ளத்தில் சிக்கி 24 பேர் உயிரிழந்தனர்.

கேரளா மற்றும் உத்தராகண்டம் மாநிலங்களில்  அக்டோபர் மாதத்தில்  ஏற்பட்ட வெள்ளத்தில் 47 பேர் இறந்தனர்.
### நேபாளம்
அக்டோபர் மாதத்தில் மேற்கு நேபாளத்தில் ஏற்பட்ட வெள்ளத்தில் 88 பேர் கொல்லப்பட்டனர் மற்றும் 30 பேர் காணாமல் போனார்கள்.
### பாக்கித்தான்
செப்டம்பர் மாதத்தில் பாக்கித்தான் நாட்டின் மிகப்பெரிய நகரமான கராச்சி வெள்ளத்தால் கடுமையாகப் பாதிக்கப்பட்டது. குறைந்தது 187 பேர் வீடுகள் இடிந்து விழுந்ததால் அல்லது வெள்ளத்தில் மூழ்கி இறந்தனர்.
### இலங்கை
மே முதல் நவம்பர் மாதம் வரை இலங்கையில் பெரும் வெள்ளம் ஏற்பட்டது. மே மாதத்தில் நான்கு பேர் இறந்தனர். 17 in June, and 20 in November.
## மேற்கோள்கள்

பகுப்பு:இலங்கையில் வெள்ளப்பெருக்கு
பகுப்பு:2021 இல் இலங்கை
பகுப்பு:2021 இல் இந்தியா
பகுப்பு:2021 நிகழ்வுகள்
எல்செவியர் பயோபேசு

**எல்செவியர் பயோபேசு** (*[[எல்செவியர்]] உயிரியல்தளம்*)(*Elsevier BIOBASE*) என்பது உலகெங்கிலும் உள்ள உயிரியல் ஆராய்ச்சி தொடர்பான அனைத்து தலைப்புகளையும் உள்ளடக்கிய ஒரு நூலியல் தரவுத்தளமாகும். இது 1950களில் ***உயிரியல் அறிவியலில் தற்போதைய விழிப்புணர்வு*** என அச்சு வடிவத்தில் நிறுவப்பட்டது. தற்காலிக செயலெல்லை 1994 முதல் தற்போது வரை உள்ளது. திசம்பர் 2008 வரை தரவுத்தளத்தில் 4.1 மில்லியன் பதிவுகள் உள்ளன. 300,000க்கும் மேற்பட்ட பதிவுகள் ஆண்டுதோறும் சேர்க்கப்படுகின்றன. இதில் 84% ஆய்வுச் சுருக்கத்தைக் கொண்டுள்ளது. இது வாரந்தோறும் புதுப்பிக்கப்படுகிறது.

## செயலெல்லை
உயிரியல் அறிவியலில் 1,900 ஆய்விதழ்களிலிருந்து பெறப்பட்டது. தலைப்புகள், கட்டுரை ஆசிரியர்கள், ஆய்வுச் சுருக்கங்கள், நூலியல் விவரங்கள் மற்றும் ஆசிரியர்களின் முகவரிகள் அட்டவணைப்படுத்தப்பட்டுள்ளன. இந்த தரவுத்தளம் பின்வரும் துறைகளை உள்ளடக்கியது:

* பயன்பாட்டு நுண்ணுயிரியல் மற்றும் உயிரி தொழில்நுட்பம்
* புற்றுநோய் ஆராய்ச்சி
* உயிரணு மற்றும் வளர்ச்சி உயிரியல்
* மருத்துவ வேதியியல்
* சுற்றுச்சூழல் மற்றும் சுற்றுச்சூழல் அறிவியல்
* உட்சுரப்பியல் & வளர்சிதை மாற்றம்
* மரபியல் & மூலக்கூறு உயிரியல்
* நோயெதிர்ப்பு மற்றும் தொற்று நோய்கள்
* நரம்பியல்
* தாவர அறிவியல்
* புரத உயிர்வேதியியல்
* நச்சுயியல்

## அணுகல்
இணையத்தில் உள்ள அணுகல் *டேட்டா ஸ்சுடார்* (DataStar), *டையலாக்* (DIALOG), *டிஐஎம்டிஐ* (DIMDI) மற்றும் *எஸ்டிஎன்* (STN) ஆகும்.

## முன்னாள் தலைப்புகள்
இந்த தரவுத்தளத்தின் முன்னாள் தலைப்பு: 

* *உயிரியல் அறிவியலின் பன்னாட்டுச் சுருக்கங்கள்* ()

இது பகுதியாகத் தொடர்ந்து வெளியாகிறது:

**நரம்பியல் அறிவியலில் தற்போதைய முன்னேற்றங்கள்* ()
**உயிரணு மற்றும் வளர்ச்சி உயிரியலில் தற்போதைய முன்னேற்றங்கள்* ()

## மேற்கோள்கள்


## வெளி இணைப்புகள்

* 
பகுப்பு:உயிரியத் தரவுத்தளங்கள்
ஏதென்சின் நகர மதில் சுவர்கள்

[link=//upload.wikimedia.org/wikipedia/commons/thumb/6/61/AtheneOudheid.JPG/300px-AtheneOudheid.JPG|thumb|300x300px| [பாரம்பரிய ஏதென்சு|பாரம்பரிய ஏதென்சின் கோட்டைகள், நகரத்தைச் சுற்றியுள்ள தெமிஸ்டோக்லீன் சுவர் மற்றும் நீண்ட மதில் சுவர்கள் உட்பட்டவை]]
நவீன கிரேக்கத்தின் தலைநகரான ஏதென்சு நகரம், வெண்கலக் காலத்திலிருந்து 19 ஆம் நூற்றாண்டின் முற்பகுதி வரை வெவ்வேறு மதில் சுவர்களைக் கொண்டிருந்தது. ஏதென்சின் நகரச் சுவர்களில் பின்வருவன அடங்கும்:

* ஏதென்சின் அக்ரோபோலிசின் மைசீனியன் சைக்ளோபியன் கோட்டைகள்
* அக்ரோபோலிசின் அடிவாரத்தில் உள்ள பெலாசுசிக் மதில் சுவர்
* "தொன்மையான சுவர்" என்று அழைக்கப்படும், சுவரின் இருப்பு மற்றும் போக்கு குறித்து அறிஞர்களிடையே விவாதம் உள்ளது 
* கிமு 479 இல் கட்டப்பட்ட தெமிஸ்ட்டோக்லீன் மதில் சுவர், பழங்காலத்தில் முக்கிய நகர மதிலாக இருந்தது. அது பல முறை திரும்பத் திரும்ப  கட்டப்பட்டது ( கோனான், டெமோஸ்தனிஸ், டெமெட்ரியோஸ் போலியோர்கெட்ஸ் போன்றவர்களால். )
* கிமு 460 மற்றும் 440 களில் கட்டப்பட்ட நீண்ட மதில்கள், ஏதென்சை அதன் துறைமுகங்களான பிரேயஸ் மற்றும் பாலெரோமுடன் இணைத்தது.
* மாசிடோனியர்களுக்கு எதிரான கூடுதல் பாதுகாப்பாக கிமு 338 இல் தெமிஸ்டோக்லீன் சுவரின் முன் கட்டப்பட்ட இரண்டாவது சுவர் *புரோட்டோகிஸ்மா*
* கிமு 280 களில் மாசிடோனியக் கட்டுப்பாட்டில் இருந்த பிரேயசுக்கு எதிரான இரண்டாவது வரிசையாகக் கட்டப்பட்ட தியாதிசிசுமா
* வலேரியன் சுவர், சு. 260 கி.பி., காட்டுமிராண்டித்தனமான தாக்குதல்களிலிருந்து நகரத்தைப் பாதுகாக்க, பழைய சுவர்களின் ஓரங்களில், ஓரளவு புதிய கோட்டையாக கட்டப்பட்டது.
* ஹெருலியன் சுவர், சு. கி.பி 280, கி.பி 267 இல்  பண்டைய நகரத்தின் மையப்பகுதியை மூடிய கட்டப்பட்டது
* *ரிசோகாஸ்ட்ரோ*, அக்ரோபோலிஸைச் சுற்றி 11/12 ஆம் நூற்றாண்டில் கட்டப்பட்டது
* ஏதென்ஸின் உதுமானிய ஆளுநர் அட்சி அலி அசெகியால் 1778 இல் கட்டப்பட்ட அசெக்கி மதில் சுவர்

## குறிப்புகள்

பகுப்பு:ஏதென்சு நகர மதில் சுவர்கள்
நந்தா ஏரி

**நந்தா ஏரி**  (*Nanda lake*)  என்பது இந்தியாவின் கோவா மாநிலத்தில் அமைந்துள்ள ராம்சர் சதுப்பு நிலமாகும். இந்த ஈரநிலம் 0.42 சதுர கிலோமீட்டர் பரப்பளவைக் கொண்டுள்ளது. தெற்கு கோவா மாவட்டத்தில் கர்கோரம் நகரத்தில் இந்த ஈரநிலம் 0.42 சதுர கிலோமீட்டர் பரப்பளவில் அமைந்துள்ளது. நந்தா ஏரி கோவாவின் முதல் மற்றும் ஒரே ராம்சார் ஈரநில தளமாகும்.

## வரலாறு
2017 ஆம் ஆண்டு உருவாக்கப்பட்ட  ஈரநிலம் பாதுகாப்பு மற்றும் மேலாண்மை விதிகளின் கீழ் 2021 ஆம் ஆண்டு இந்திய அரசாங்கம் நந்தா ஏரியை ஈரநிலமாக அறிவித்தது. 2022 ஆம் ஆண்டு ஆகத்து மாதம் ஆறாம் தேதியன்று நடைபெற்ற 2022 ராம்சர் மாநாட்டில் ராம்சர் ஈரநில தளமாகவும் அறிவிக்கப்பட்டது.
## விலங்கினங்கள்
சிவப்பு-மூக்கு ஆள்காட்டி, வெள்ளை அறிவாள் மூக்கன், தாமிர இறக்கை இலைக்கோழி, செம்பருந்து, சிறு நீல மீன்கொத்தி, கம்பிவால் தகைவிலான், வெண் கொக்கு, சின்ன நீர்க்காகம், சிறிய சீழ்க்கைச்சிரவி போன்ற பறவையினங்களுக்கு நந்தா ஏரி தாயகமாக உள்ளது.

## மேற்கோள்கள்

பகுப்பு:கோவாவின் புவியியல்
பகுப்பு:தெற்கு கோவா மாவட்டம்
பகுப்பு:இந்திய ராம்சார் இடங்கள்
பெட்டாலிங் ஜெயா பழைய நகரம்

**பெட்டாலிங் ஜெயா பழைய நகரம்** (மலாய்: *Bandar Lama Petaling Jaya*; ஆங்கிலம்: *Old Town Petaling Jaya*) என்பது மலேசியா, சிலாங்கூர், பெட்டாலிங் மாவட்டம், பெட்டாலிங் ஜெயா நகர்ப் பகுதியில், பெட்டாலிங் ஜெயா மாநகராட்சியின் கீழ் உள்ள ஒரு புறநகரம் ஆகும். 

1950-களில், இந்த நகர்ப்பகுதி ஒரு மீள்குடியேற்றப் பகுதியாக இருந்தது. பெட்டாலிங் ஜெயா நகரின் மத்திய வணிக மாவட்டத்தில் இருந்து தெற்கே சுமார் 1 கி.மீ. தொலைவில் உள்ளது.

## பொது

பெட்டாலிங் ஜெயா பழைய நகரம் புதிய பந்தாய் விரைவு சாலைக்கு *(New Pantai Expressway)* நேர் வடக்கே உள்ளது. இந்த விரைவு சாலை சுபாங் ஜெயா நகரையும் கோலாலம்பூர் மாநகரையும் இணைக்கும் ஒரு பெரிய நெடுஞ்சாலை ஆகும். 

பெட்டாலிங் ஜெயா பழைய நகரத்தின் மேற்கில் **PJS51** தொழில்துறை பகுதி; வடக்கில் செக்சன் 6 மற்றும் செக்சன் 7; கிழக்கில் செக்சன் 1A மற்றும் செக்சன் 5; தெற்கில் தாமான் மேடான் *(Taman Medan)* மற்றும் தாமான் பெட்டாலிங் உத்தாமா *(Taman Petaling Utama)* உள் புறநகர்ப் பகுதிகள் உள்ளன.

## பிரிவுகள்

பெட்டாலிங் ஜெயா மாநகரம் எண்கள் இடப்பட்ட பிரிவுகளாகப் பிரிக்கப்பட்டு உள்ளது. செக்சன் *(Section)* என்றும் அழைக்கப்படுகிறது. 

* **S** என்றால் கிழக்கு பெட்டாலிங் ஜெயா *(Section)*
* **SS** என்றால் மத்திய மற்றும் மேற்கு பெட்டாலிங் ஜெயா *(Sungai Way - Subang)*
* **PJU** என்றால் வடக்கு பெட்டாலிங் ஜெயா *(Petaling Jaya Utara) (PJ North)*
* **PJS** என்றால் தெற்கு பெட்டாலிங் ஜெயா *(Petaling Jaya Selatan) (PJ South)*

## வரலாறு
இரண்டாம் உலகப் போரின் போது, மலாயாவில் ஜப்பானிய ஆக்கிரமிப்பு நிகழ்ந்தது. அந்த ஆக்கிரமிப்பினால் மக்கள் பட்டினியால் அவதியுற்றனர். மற்றும் ஜப்பானியரின் அட்டூழியங்களில் இருந்து தப்பிக்க, கோலாலம்பூர் நகர்ப்புற மக்களில் பலர் கிராமப் புறங்களுக்குத் தப்பிச் சென்றனர். 

போருக்குப் பிறகு, இந்த மக்கள் ஆயிரக் கணக்கில் கோலாலம்பூருக்கு மீண்டும் திரும்பி வந்தனர். கோலாலம்பூரின் புறநகர்ப் பகுதிகளில் வசிக்கத் தொடங்கினர். ஆயிரக் கணக்கான குடிசைவாசிகளின் குடியேற்றத்தால் கோலாலம்பூரில் நிறைய சேரிகள் உருவாகின.

### கோலாலம்பூர் மக்கள் தொகை

அந்தக் காலக் கட்டத்தில் நாடு முழுவதும் அத்தகைய பிரச்சினைகள் இருந்தன. இருந்தாலும், கோலாலம்பூரில் பொருத்தமான நிலம் இல்லாததால், அதிகாரிகள் பெரும் சவால்களை எதிர்கொண்டனர். 1936-இல் 120,000 ஆக இருந்த கோலாலம்பூர் மக்கள் தொகை 1955-இல் 300,000 ஆக உயர்ந்தது.

இந்தச் சிக்கலைத் தவிர்க்க, கோலாலம்பூர் அரசாங்க அதிகாரிகள், தலைநகருக்கு மேற்கே ஒரு புதிய நகரத்தை உருவாக்க ஓர் இடத்தைத் தேர்வு செய்தனர். கிள்ளான் பழைய சாலைப் பகுதியில் *(Old Klang Road)* இருந்த எப்பிங்காம் ரப்பர் தோட்டத்தில் *(Effingham Estate)* 1,200 ஏக்கர் (486 எக்டர்) பரப்பளவில், அந்த இடம் உருவாக்கப்பட்டது உருவாக்கப்பட்டது. 

1950-களில் உருவாகப்பட்ட அந்த இடம் தான் இப்போது பெட்டாலிங் ஜெயா பழைய நகரம் என்று அழைக்கப் படுகிறது. இந்த நகரம் தான், பெட்டாலிங் ஜெயாவிலேயே மிகப் பழமையான குடியிருப்பு பகுதியாகும். தற்சமயம் பெட்டாலிங் ஜெயா நகரின் பரபரப்பான பகுதிகளில் ஒன்றாக விளங்குகிறது.

## மேற்கோள்கள்

## மேலும் காண்க
* பெட்டாலிங் ஜெயா
* பெட்டாலிங் ஜெயா மாநகராட்சி

பகுப்பு:மலேசிய நகரங்கள்‎
பகுப்பு:சிலாங்கூர்
பகுப்பு:சிலாங்கூர் நகரங்கள்
பகுப்பு:பெட்டாலிங் ஜெயா
நீளமான நாட்குறிப்புகளின் பட்டியல்

**நீளமான நாட்குறிப்புகளின் பட்டியல்** (*List of longest diaries*) குறிப்பிட்ட நாட்குறிப்புகளில் உள்ள சொற்களின் எண்ணிக்கையையும் அவை எழுதப்பட்ட காலத்தின் நீளத்தையும் அடிப்படையாகக் கொண்டு இங்கு பட்டியலிடப்படுகிற்து.

## மேற்கோள்கள்

பகுப்பு:நாட்குறிப்புகள்
வெள்ளை அரிவாள் மூக்கன்

**வெள்ளை அரிவாள் மூக்கன்** (*White ibis*) என்பது பல பறவைகளைக் குறிப்பதாகும்.https://www.allaboutbirds.org/guide/White_Ibis/id 

* அமெரிக்க வெள்ளை அரிவாள் மூக்கன், *யூடோசிமசு ஆல்பசு*
* ஆத்திரேலிய வெள்ளை அரிவாள் மூக்கன், *தெரெசுகியோர்னிசு மொலுக்கா*
** சாலமன்சு வெள்ளை அரிவாள் மூக்கன்அல்லது சாலமன் தீவுகள் வெள்ளை அரிவாள் மூக்கன், *தெரெஸ்கியோர்னிசு (மொலுக்கா) பிக்மேயசு*
* ஆசிய வெள்ளை அரிவாள் மூக்கன், கருப்பு தலை அரிவாள் மூக்கன், *தெரெசுகியோர்னிசு மெலனோசெபாலாவின்* மாற்று பெயர்

## மேற்கோள்கள்

பகுப்பு:அரிவாள் மூக்கன்
விலங்குகளின் வலி

வலியானது விலங்குகளின் ஆரோக்கியத்தையும் நலனையும் எதிர்மறையாக பாதிக்கவல்லது. வலி பற்றிய ஆய்வுக்கான சர்வதேச சங்கத்தால் (International Association for the Study of Pain) "வலி" என்பது "நிகழ்ந்துள்ள அல்லது நிகழவல்ல திசுச் சேதத்துடன் தொடர்புடைய அல்லது அத்தகைய சேதத்தின் அடிப்படையில் விவரிக்கப்படும் விரும்பத்தகாத புலன்சார் மற்றும் உணர்வுசார் அனுபவம்" என்று வரையறுக்கப்பட்டுள்ளது. உயிரினங்களில் வலி எனப்படுவது விலங்குகளால் மட்டுமே அனுபவிக்கப்படுவது ஆகும். மேலும் வலியை அனுபவிக்கும் விலங்கால் மட்டுமே அவ்வலியின் தரம், வீரியம் அல்லது தீவிரம், ஆட்கொள்ளும் துன்பத்தின் அளவு ஆகியவற்றை அறிய முடியும். பாதிக்கப்பட்ட விலங்கால் அதை வெளிப்படுத்த இயலாத பட்சத்தில் ஒரு பார்வையாளருக்கு அங்கு அந்த விலங்குக்கு உணர்வுசார் அனுபவம் ஒன்று நிகழ்ந்துள்ளது என்பதை அறிந்து கொள்வது கடினமான ஒன்று என்பதைவிட இயலாத காரியம் என்றே கூறவேண்டும். இதனைக் கருத்தில் கொண்டே விலங்குகளின் வலி என்பதன் வரையறைகளில் இக்கருத்து பெரும்பாலும் விலக்கப்பட்டு விடுகிறது. எடுத்துக்காட்டாக விலங்குகளின் வலி குறித்து ஜிம்மர்மேன் வழங்கிய வரையறை இதோ: "அறிந்துகொள்ளப்பட்ட தவிர்ப்பு, இனம்சார்ந்த நடத்தை வெளிப்பாட்டில் மாற்றம், சமூக நடத்தையில் மாற்றம் ஆகியவற்றோடு கூடிய அசையும் (motor) மற்றும் அசையா (vegetative) தற்காப்பு எதிர்வினைகளை வெளிப்படுத்தக்கூடியதான நிகழ்ந்துள்ள அல்லது நிகழவல்ல காயத்தால் ஏற்படும் ஒரு வெறுக்கத்தக்க புலன் அனுபவம்". மனித தொடர்புகளை ஒத்த ஒரு வகையில் மனிதரல்லா விலங்குகளால் தங்கள் உணர்வுகளை மொழிகொண்டு உரையாடும் மனிதர்களிடம் தெரிவிக்க முடியாது. ஆயினும் விலங்குகளின் நடத்தையை அவதானிப்பதன் வாயிலாக அவ்விலங்குகளின் வலியின் அளவைப் பற்றிய தோராயமான குறிப்பு ஒன்றை அறியலாம். தங்கள் நோயாளிகளுடன் அவர்களது மொழியை அறியாத வேற்றுமொழி மருத்துவர்கள் அந்நிலையிலும் தங்களது நோயாளிகளின் வலியை அறிந்து கொள்வது போல், வலியின் குறிகாட்டிகளைக் கொண்டு வலியின் தன்மையைப் புரிந்து கொள்வது சாத்தியமே.

பாலூட்டிகள் முதற்கொண்டு அனைத்து முதுகெலும்பிகள் உட்பட அனேக விலங்கு இனங்கள் வலியை அனுபவிப்பதை அறியமுடிகிறது என்று அமெரிக்க தேசிய ஆராய்ச்சி சபையின் ஆய்வக விலங்குகளில் வலியை இனங்கண்டு தணிப்பதற்கான செயற்குழு கூறுகிறது. விலங்குத் திணையைச் சேர்ந்த அனைத்து உயிரினங்களின் நரம்பு மண்டல உடற்கூறியல் மேலோட்டத்தை ஆராய்ந்ததில், முதுகெலும்பிகள் மட்டுமல்லாது பெரும்பாலான முதுகெலும்பிலிகளும் வலியை உணரும் திறனைக் கொண்டுள்ளன என்பது நிரூபணமாகியுள்ளது.

## மேலும் காண்க
* விலங்குரிமை
* விலங்கினவாதம்

## மேற்கோள் தரவுகள்

## வெளி இணைப்புகள்
* Animal Ethics "Indicators of animal suffering" , *Animal Sentience*.
* Kent, J. E. & Molony, V. ''Guidelines on the Recognition and Assessment of Pain in Animals''
* Crawford, R. ''A Reference Source for the Recognition & Alleviation of Pain & Distress in Animals'', United States Department of Agriculture.
* , Animal Welfare Information Center (USDA)

பகுப்பு:விலங்குரிமை
பகுப்பு:விலங்கு வன்கொடுமை
அலோக் குமார் ராய்

**அலோக் குமார் ராய்** (*Alok Kumar Rai*) இந்தியாவின் பனாரசு இந்து பல்கலைக்கழகத்தில் சந்தைப்படுத்தல் துறையின் பேராசிரியராவார். 1976 ஆம் ஆண்டு சனவரி மாதம் 20 ஆம் தேதியன்று ராய் பிறந்தார். தற்போது இவர் லக்னோ பல்கலைக்கழகத்தில் 41 ஆவது துணைவேந்தராக பணியில் உள்ளார்.

## கல்வி மற்றும் தொழில்
அலோக் குமார் ராய் அலகாபாத் பல்கலைக்கழகத்தில் இளம் அறிவியல் பட்டம் பெற்ரார். பனாரசு இந்து பல்கலைக்கழகத்தில் வணிக நிர்வாகத்தில் முதுநிலைப் பட்டமும் விபிஎசு பூர்வாஞ்சல் பல்கலைக்கழகத்தில் முனைவர் பட்டமும் பெற்றார்.

பனாரசு இந்து பல்கலைக்கழகத்தின் மேலாண்மை ஆய்வுக் கழகத்தில் முழு நேரப் பேராசிரியராக உள்ளார்.  தற்போது இவர் லக்னோ பல்கலைக்கழகத்திற்கு துணைவேந்தராக நியமிக்கப்பட்டுள்ளார்.  சம்பூர்ணானந்த் சமசுகிருத விசுவவித்யாலயாவின் துணைவேந்தராகவும் ராய் பதவி வகித்துள்ளார்.
## மேற்கோள்கள்

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:பனாரசு இந்து பல்கலைக்கழக மக்கள்
பகுப்பு:கல்வியாளர்கள்
ஒபாசோவா

**ஒபாசோவா** (*Obazoa*)(பிரவுன் மற்றும் பலர், 2013) என்பது அமீபோசோவாவில் முன்மொழியப்பட்ட சகோதர குழு ஆகும். இது அமீபோசோவுடன் இணைந்து ஒன்றாக அமார்பியாவை உருவாக்குகிறது. ஒபாசோவா பிரெவியடியா, அபுசோமோனாடிடா மற்றும் ஓபிசுதோகோண்டா ஆகியவற்றைக் கொண்டது. ஒபாசோவா என்பதின் (Obazoa) ஆங்கிலச் சொல்லின் **O** pisthokonta, **B** reviatea மற்றும் **A** pusomonadida ஆகியவற்றின் OBA சுருக்கத்தை அடிப்படையாகக் கொண்டது.

விலங்குகள் மற்றும் பூஞ்சைகளின் முக்கிய பரம்பரைகள் தோன்றிய ஓபிசுதோகோண்டாவின் வளர்ச்சிக்கு பிரெவியடியா மற்றும் அபுசோமோனாடிடா மற்றும் இவற்றின் பண்புகளைத் தீர்மானிப்பதாக உள்ளது. பிசுதோகோண்டா, பிரெவியடியா மற்றும் அபுசோமோனாடிடா உயிரிகளுக்கிடையேயான உறவுகள் உறுதியாகத் தீர்க்கப்படவில்லை (2018 வரையிலும்), இருப்பினும் பிரெவியடியா பொதுவாக மூன்று பரம்பரைகளில் மிகவும் அடிப்படையானது என்று ஊகிக்கப்படுகிறது. புரதமாக்க அனரி இனவரலாறு பொதுவாக ஒபாசோவாவை ஒரு உயிரினக் கிளையினை மீட்டெடுப்பதில்லை (உதாரணமாக:). இவை மிகவும் பழமையான பொதுவான மூதாதையரிடமிருந்து தோன்றியிருக்கலாம். மேலும் சிறிய இனவரலாறு குறியீடு ஒன்று அல்லது சில மரபணுக்களைக் கொண்ட தரவுத்தொகுப்புகளில் உள்ளது.

## மேற்கோள்கள்

பகுப்பு:வகைப்பாட்டியல்
தெஸ்பியா

**தெஸ்பியா** (*Thespiae*  ;  ) என்பது போயோட்டியாவில் இருந்த ஒரு பண்டைய கிரேக்க நகர அரசாகும். இது நவீன தெஸ்பீசுக்கு அருகில்,  ஹெலிகான் மலை அடிவாரத்திலிருந்து தீப்ஸ் வரை கிழக்கு நோக்கி ஓடும் தாழ்வான மலைகளால் கட்டுப்படுத்தபட சமதளத்தில் இருந்தது. 

## வரலாறு
link=//upload.wikimedia.org/wikipedia/commons/thumb/c/c5/Thespiae_431-424_BC.jpg/220px-Thespiae_431-424_BC.jpg|வலது|thumb| தெஸ்பியாவிலிருந்த கிமு 131-424 காலத்திய வெள்ளி ஓபோல் நாணயம். முன்பக்கம்:  போயோட்டியன் கேடயம் பின்பக்கம்: பிறை.
பண்டைய கிரேக்க வரலாற்றில், தெஸ்பியே, போயோட்டியன் கூட்டணி என அழைக்கப்படும் பெடரல் கூட்டணி நகரங்களில் ஒன்றாகும். பல மரபுகளின் படி போயோட்டியர்கள் புராண திராயன் போருக்குப் பிறகு தெசலியில் இருந்து வெளியேற்றப்பட்ட மக்கள் என்றும், பல தலைமுறைகளாக போயோட்டிய சமவெளியில் குடியேற்றங்களை உருவாக்கியவர்கள் என்றும் ஒப்புக்கொள்கிறார்கள், இதில் தெஸ்பியாவின் குடியேற்றம் பிற்காலக் கட்டத்தில் உருவானது.  : 76–78 மற்ற மரபுகள் அவர்கள் மைசீனிய வம்சாவளியைச் சேர்ந்தவர்கள் என்று கூறுகின்றன.

## குறிப்புகள்

பகுப்பு:பண்டைய கிரேக்க நகரங்கள்
இந்திய நாய் இனங்களின் பட்டியல்

**இந்திய நாய் இனங்களின் பட்டியல்** (List of dog breeds from India) என்பது **[[இந்தியா|இந்தியாவின்]]** நாய் இனங்களின் தொகுப்பாகும்.

## இனங்கள்
* பாக்கர்வால் - கால்நடை பாதுகாவல் நாய்
* பஞ்சாரா வேட்டைநாய்
* புல்லி குத்தா - காவல் நாய்
* சிப்பிப்பாறை நாய் - தமிழ்நாட்டிலிருந்து சைட்ஹவுண்ட்
* குல் டாங் - காவலர் நாய், வேட்டை நாய்
* குல் தெரியர்
* இமாலய மேய்ப்பு நாய் - கால்நடை பாதுகாவல் நாய்
* இந்திய பரியா நாய் - துணைக் கண்டம் முழுவதும் காணப்படும் தெரு நாய்
* இந்திய இசுபிட்சு
* ஜோனாங்கி
* காய்கடி நாய் – வேட்டை நாய்
* கன்னி - வேட்டை நாய்
* கோம்பை – வேட்டை நாய்
* குமாவோன் மாசுடிப் - வேட்டை நாய்
* மகாராட்டிர வேட்டை நாய்–வேட்டை நாய்
* முதொல் நாய் – வேட்டை நாய்
* அமீர்புரா சிகார் வேட்டை நாய் - ராஜஸ்தானின் சிகர் மாவட்டத்தைச் சேர்ந்த வேட்டை நாய்
* இராஜபாளையம் நாய் - வேட்டை நாய்
* இராம்பூர் வேட்டை நாய்- இராம்பூர்
* சிங்கள வேட்டை நாய் - இலங்கையிலிருந்து தெரு-நாய்
* விகான் - பாக்கித்தானைச் சேர்ந்த கால்நடை பாதுகாவலர் நாய்

## மேலும் பார்க்கவும்

* நாய் இனங்களின் பட்டியல்

## மேற்கோள்கள்

### நூல் பட்டியல்
* 
* 
* 
* 
பகுப்பு:இந்தியாவில் தோன்றிய நாய் இனங்கள்
ஆரா டாமன்சாரா

**ஆரா டாமன்சாரா** (மலாய்: *Ara Damansara*; ஆங்கிலம்: *Ara Damansara*; சீனம்: 阿拉白沙罗); என்பது மலேசியா, சிலாங்கூர், பெட்டாலிங் மாவட்டத்தில் அமைந்து உள்ள குடியிருப்பு புறநகர்ப் பகுதியாகும்.  

இந்தப் புறநகர்ப் பகுதி சுபாங் வானூர்தி நிலையச் சாலையின் *(Jalan Lapangan Terbang Sultan Abdul Aziz)* வழியில் அமைந்துள்ளது. துராபிகானா *(Tropicana)* மற்றும் பண்டார் உத்தாமா டாமன்சாரா *(Bandar Utama Damansara)* புறநகர்ப் பகுதிகளுக்கு அடுத்தப் புறநகர்ப் பகுதியாக உள்ளது.

## வரலாறு

1999-ஆம் ஆண்டில் சைம் டார்பி *(Sime Darby)* நிறுவனத்தின் துணை நிறுவனமான சைம் பில்மோர் மேம்பாட்டு நிறுவனத்தினால் *(Sime Pilmoor Development Sdn Bhd)* ஆரா  டாமன்சாரா புறநகர்ப் பகுதி உருவாக்கப்பட்டது. அரா டமன்சாரா சுமார் 4,000 பல்வேறு வகையான கட்டிடங்களை உள்ளடக்கிய புறநகர்ப் பகுதி.

### அமைவு

பெட்டாலிங் ஜெயா மாநகரத்தில் 739 ஏக்கர் பரப்பளவில் அமைந்துள்ள இந்தப் புறநகர்ப் பகுதி; **JKR**  சுபாங் வானூர்தி நிலைய நெடுஞ்சாலையில்; புஞ்சாக் ஆலாம் நெடுஞ்சாலைக்கு *(Puncak Alam Highway)* கிழக்கிலும்;  கிள்ளான் பள்ளத்தாக்கு புதிய விரைவுச்சாலையின் *(New Klang Valley Expressway - NKVE)* வடக்கு மேற்கிலும் அமைந்துள்ளது. 

இந்தப் புறநகர்ப் பகுதியின் வடக்கே கோத்தா டாமன்சாரா *(Kota Damansara)*, கிழக்கே தாமான் துன் டாக்டர் இசுமாயில் *(Taman Tun Dr Ismail),* தெற்கே சுபாங் ஜெயா (Subang Jaya) மற்றும் மேற்கில் காயாங்கான் அயிட்ஸ் *(Kayangan Height)* நகர்ப் பகுதிகள் உள்ளன.

### இலகு தொடருந்து போக்குவரத்து

அத்துடன் ஆரா டாமன்சாரா நகர்ப்புறம் கூட்டரசு சாலை ; கிள்ளான் பள்ளத்தாக்கு புதிய விரைவுச்சாலை&nbsp;&nbsp; &nbsp;எனும் ஆசிய நெடுஞ்சாலை மூலமாகச் சேவை செய்யப்படுகிறது.

ஆரா டாமன்சாரா இரண்டு எல்ஆர்டி (LRT) நிலையங்களைக் கொண்டுள்ளது. 

*  லெம்பா சுபாங் எல்ஆர்டி  நிலையம் *(Lembah Subang LRT Station)*
*  ஆரா டாமன்சாரா எல்ஆர்டி  நிலையம் *(Ara Damansara LRT Station)*

2016 சூன் மாதம்  கிளானா ஜெயா வழித்தடம் *(LRT Kelana Jaya Line)* கட்டி முடிக்கப்பட்டது.

## மேற்கோள்கள்

## வெளி இணைப்புகள்
* Sime UEP Properties
* Eyes on Malaysia
* Ara Damansara

## மேலும் காண்க
* பெட்டாலிங் ஜெயா
* பெட்டாலிங் ஜெயா மாநகராட்சி

பகுப்பு:மலேசிய நகரங்கள்‎
பகுப்பு:சிலாங்கூர்
பகுப்பு:சிலாங்கூர் நகரங்கள்
பஞ்சாரா வேட்டைநாய்

**பஞ்சாரா வேட்டைநாய்** (*Banjara Hound*) என்பது **வஞ்சாரி வேட்டைநாய்** என்றும் அழைக்கப்படும் நாயானது, இந்தியாவில் காணப்படும் நாய் இனங்களுள் ஒன்றாகும். இது ஒரு நீண்ட மெல்லிய கால்களும் கூரிய பாயும் விரைவோட்டமுடைய முயல் வேட்டை நாய் வகையினைச் சார்ந்தது. இது மகாராட்டிராவின் நாடோடிகளான பஞ்சாராவால் வளர்க்கப்பட்டு வேட்டையாடப் பயன்படுத்தப்படுகிறது. இது ஒரு பெரிய சலுக்கி நாயினை ஒத்திருக்கிறது. இதனுடைய உயரம் 28 அங்குலம் ஆகும். இதனுடைய பலம் மற்றும் மான்களை இழுத்துவரும் திறனுக்காக புகழ் பெற்றது.

## மேலும் பார்க்கவும்

* நாய் இனங்களின் பட்டியல்
* இந்தியாவிலிருந்து நாய் இனங்களின் பட்டியல்

## மேற்கோள்கள்

பகுப்பு:இந்தியாவில் தோன்றிய நாய் இனங்கள்
இராம்பூர் வேட்டைநாய்

**இராம்பூர் வேட்டைநாய்** (*Rampur Greyhound*) என்பது தில்லிக்கும் பரேலிக்கும் இடையில் அமைந்துள்ள வட இந்தியாவின் ராம்பூர் பகுதியைச் சேர்ந்த நீண்ட மெல்லிய கால்களும் கூரிய பாயும் விரைவோட்டமுடைய முயல் வேட்டை நாய் வகையினைச் சார்ந்தது. ராம்பூர் வேட்டைநாய் ஆரம்பக்காலத்தில் ஆப்கானித்தான் வேட்டைநாயிலிருந்து தோன்றியதாக நம்பப்படுகிறது, 19ஆம் நூற்றாண்டில் இந்த இனத்தின் வேகத்தை மேம்படுத்துவதற்காக வேட்டைநாய்களில் விரிவான இனக்கலப்பு மூலம் இவற்றின் தற்போதைய இனம் தோற்றுவிக்கப்பட்டுள்ளது. ராம்பூர் வேட்டைநாய் குட்டையான முடி கொண்ட, சக்தி வாய்ந்த கட்டமைக்கப்பட்ட வேட்டைநாயாகும். இது தோற்றத்தில் இசுலோகியை ஒத்திருக்கிறது. இது தோன்றிய பகுதிக்கு வெளியே அரிதாகவே காணப்படுகிறது. இங்கு இது வேட்டை நாயாகப் பராமரிக்கப்படுகிறது. அரிதாக ஒரு துணையாக வளர்க்கப்படுகிறது.

## மேலும் பார்க்கவும்
* நாய் இனங்களின் பட்டியல்
* இந்திய நாய் இனங்களின் பட்டியல்

## மேற்கோள்கள்

## வெளி இணைப்புகள்
* கென்னல் கிளப் ஆஃப் இந்தியா

பகுப்பு:இந்தியாவில் தோன்றிய நாய் இனங்கள்
குல் தாங்

**குல் தாங்** (*Gull Dong*) என்பது இந்தியாவிலும் பாக்கித்தானிலும் காணப்படும் நாய் இனமாகும். இது பெரும்பாலும் நாய் சண்டை, வேட்டை மற்றும் காவலுக்குப் பயன்படுத்தப்படுகிறது.

## தோற்றம்
குல் தாங் என்பது ஒரு குல் தெரியர் நாயினை புல்லி குத்தாவுடன் கலப்புச் செய்து தோற்றுவிக்கப்பட்ட இனமாகும். இவை பிரித்தானியாவின் இந்தியாவில் தோன்றியது. இந்தியாவிலும் பாகிஸ்தானிலும் இதன் "வேகத்திற்கும் உறுதிக்கும்" குல் தாங் கொண்டாடப்படுகிறது.

இந்தியாவில் பிரித்தானியா ஆட்சிக்காலத்தில் புல் தெரியர்கள் வடமேற்கு இந்தியத் துணைக்கண்டத்தில் அறிமுகப்படுத்தப்பட்டன. இது இப்போது இந்தியா மற்றும் பாகிஸ்தானின் நவீன குடியரசுகளை உள்ளடக்கிய பகுதியாகும். பிரித்தானிய இந்தியாவில், புல் தெரியர் நாய் இனம் பிரபலமானது. இந்திய புல் தெரியர் மன்றம், கல்கத்தாவில் நிறுவப்பட்டது. புல் தெரியர்கள் உள்ளூர் இனங்களுடன் கலப்புச் செய்யப்பட்டன. இது பெரும்பாலும் இந்தியப் புல் தெரியர் என்றும் பாகிஸ்தான் புல் தெரியர் என்றும் அழைக்கப்படுகிறது. குல் தெரியர் என்பது இசுடாபோர்ட்ஷையர் புல் தெரியரைப் போன்ற குறுகிய, மென்மையான ரோமங்களைக் கொண்ட நடுத்தர அளவிலான நாய் ஆகும்.

## மேலும் பார்க்கவும்
* நாய் இனங்களின் பட்டியல்
* இந்திய நாய் இனங்களின் பட்டியல்

## மேற்கோள்கள்

பகுப்பு:இந்தியாவில் தோன்றிய நாய் இனங்கள்
பி. சேக் அலி

**பி. சேக் அலி** (*B.Sheikh Ali*) ஓர் இந்திய வரலாற்றாசிரியராவார். மைசூர் பல்கலைக்கழகத்தில் இளங்கலை மற்றும் முதுகலை பட்டங்களைப் பெற்று, பின்னர் இவர் ஆசிரிய உறுப்பினராக இங்கேயே பணியாற்றினார்.. 1954 ஆம் ஆண்டில் அலிகார் முசுலீம் பல்கலைக்கழகத்திலும், 1960 ஆம் ஆண்டில் இலண்டன் பல்கலைக்கழகத்திலும் முனைவர் பட்டங்களைப் பெற்றார். சேக் அலி 55 புத்தகங்களை எழுதியுள்ளார். அவற்றில் 12 புத்தகங்கள் உருது  மொழியில் இருந்தன. கோவா பல்கலைக்கழகம் மற்றும் மங்களூர் பல்கலைக்கழகங்கள் உள்ளிட்ட பல்வேறு இடங்களிலும் துணைவேந்தராக  பணியாற்றினார்.University]]. இந்தியன் எக்சுபிரசு நாளிதழில் வெளிவந்த ஒரு  இரங்கல் செய்தி இவரை ஐதர் அலி மற்றும் திப்பு சுல்தான் மற்றும் பிரிட்டிசு அரசாங்கத்தையும் ஆட்சியின் போது மைசூர் இராச்சியத்தின் வரலாறு பற்றி ஆய்வு செய்யும் அதிகாரியாக விவரித்தது.2022 ஆம் ஆண்டு செப்டம்பர் மாதம் முதல் தேதியன்று இவர் காலமானார். 
## மேற்கோள்கள்

பகுப்பு:இந்திய வரலாற்றாளர்கள்
பகுப்பு:2022 இறப்புகள்
முத்தியாரா டாமன்சாரா

**முத்தியாரா டாமன்சாரா** (மலாய்: *Mutiara Damansara*; ஆங்கிலம்: *Mutiara Damansara*; சீனம்: 珍珠白沙羅); என்பது மலேசியா, சிலாங்கூர், பெட்டாலிங் மாவட்டத்தின் வடக்குப் பகுதியில் அமைந்து உள்ள ஒரு குடியிருப்பு புறநகர்ப் பகுதியாகும்.  

இந்தப் புறநகர்ப் பகுதி பண்டார் உத்தாமா, தாமான் துன் டாக்டர் இசுமாயில், பண்டார் ஸ்ரீ டாமன்சாரா மற்றும் சன்வே டாமன்சாரா ஆகிய புறநகர்ப் பகுதிகளால் சூழப்பட்டுள்ளது. 2000-ஆம் ஆண்டில் உருவாக்கப்பட்ட இந்த புறநகர்ப் பகுதியில் 484 வீட்டு மனைகளும்; 10 கடை மனைகளும் உள்ளன.

முத்தியாரா டாமன்சாரா RM 1 பில்லியன் கட்டுமான மதிப்பைக் கொண்டுள்ளது.

## போக்குவரத்து

முத்தியாரா டாமன்சாரா புறநகர்ப் பகுதியில் **&nbsp;KG08&nbsp;** முத்தியாரா டாமன்சாரா அதிவிரைவு தொடருந்து நிலையம் முக்கிய தொடருந்து நிலையமாகும். 

**&nbsp;KJ25&nbsp;** கிளானா ஜெயா இலகு தொடருந்து நிலையத்துடன்; ரேபிட் கே.எல் (**rapidKL**) பேருந்து வழித்தடம் 802; முத்தியாரா டாமன்சாராவை இணைக்கிறது.

 டாமன்சாரா - பூச்சோங் விரைவுச்சாலை *([[ஆங்கிலம்]]: *Damansara–Puchong Expressway*; [[மலாய் மொழி|மலாய்]]: *Lebuhraya Damansara–Puchong*) (*'LDP*') , முத்தியாரா டாமன்சாராவிற்கு முக்கிய சாலையாகப் பயன்படுகிறது. 

பெஞ்சாலா *(Penchala Link)* இணைப்பு சாலையின் &nbsp; மூலமாகவும் [[சிகாம்புட்]] நகரப் பகுதிகளுக்குச் செல்வதற்கு வசதிகள் உள்ளன.

==வணிக வளர்ச்சி==
===தி கர்வ்===


தி கர்வ் *(The Curve)* எனும் இந்த நவீன வணிகத் தளம் முத்தியாரா டாமன்சாராவில் உள்ளது. தி கர்வ் என்றால் வளைவு என்று பொருள் மலேசியாவின் திறந்த வாழ்க்கை முறைமையின் முதன்மையான நவீன மையமாக இந்தக் கர்வ் *(The Curve)* கருதப் படுகிறது. 

மலேசியாவின் விரைவான வணிக வளர்ச்சி அதன் குடிமக்களை பிரதிபலிக்கிறது என்பதற்கு இந்த நவீன வணிகத் தளம் முன்னுதாரணமாக அமைகிறது.

===நவீன மயமான சிறுகடைகள்===

வாடிக்கையாளர்களுக்கு நவீனமான  நடைத் தடங்களைக் *(Pedestrianised Shopping Mall)'' கொண்டுள்ளது. பிரபலமான 250 உணவு விற்பனை நிலையங்கள்; நவநாகரீக ஆடை, ஆடம்பரப் பொருள்களை விற்கும் சிறிய கடைகள் உள்ளன. இங்கு பல்வேறு பாணியிலான நவீன மயமான சிறுகடைகளும்; வேடிக்கை நிறைந்த பொழுதுபோக்கு மையங்களும் உள்ளன.

ஏறக்குறைய 63,000 சதுர மீட்டர் பரப்பளவு கொண்டது; 2,400 கார்களுக்கு இடமளிக்கும் வகையில் இரண்டு-நிலை நிலத்தடி வாகன நிறுத்துமிடம் போன்ற வசதிகளும் உள்ளன.

## மேற்கோள்கள்

## வெளி இணைப்புகள்

## மேலும் காண்க
* முத்தியாரா ரினி

பகுப்பு:மலேசிய நகரங்கள்‎
பகுப்பு:சிலாங்கூர்
பகுப்பு:சிலாங்கூர் நகரங்கள்
பளிங்கு ஊதுபைத் தவளை

***அப்பர்தான் சிசுடோமா*** (*Uperodon systoma*) என்பது பாக்கித்தான், இந்தியா, நேபாளம் மற்றும் இலங்கை ஆகிய நாடுகளில் காணப்படும் கூர்வாய் கொண்ட தவளை சிற்றினமாகும். இது பல்வேறு பொதுவான பெயர்களில் அறியப்படுகிறது: **வெளிறிய தவளை**, **பளிங்கு [[ஊதுபை|ஊதுபைத்]] தவளை** மற்றும் **சின்ன ஊதுபைத் தவளை**.

## விளக்கம்
இதனுடையப் பொதுவான பெயர்கள் குறிப்பிடுவது போல, *அப்பர்தான் சிசுடோமா* ஒப்பீட்டளவில் சிறிய தலையுடன் மிகவும் திடமான தோற்றத்தைக் கொண்டுள்ளது. இவை  நீளம்  (மூக்கு-குதம் நீளத்தில்) வரை வளரும்.

இத்தவளைக்குப் பற்கள் இல்லை. இந்த அசாதாரண பண்பானது இதனுடைய உருமாற்றத்திற்குப் பிறகு இது உண்ணக்கூடிய உணவின் அடிப்படையில் அமைந்துள்ளது. இத்தவளை முக்கியமாகக் கறையான்கள் மற்றும் எறும்புகளுடன் மற்ற பூச்சிகளைக் குறைந்த எண்ணிக்கையில் உண்ணுகின்றது. இது போன்ற சிறிய ஆனால் இடஞ்சார்ந்த இரை பொருட்களைக் கைப்பற்றுவதில் பற்கள் மிகவும் பயனுள்ளதாக இருக்காது என்பதால் இந்த மாற்றம் இருக்கலாம். இரையை இவை, இவற்றின் நாக்கைப் பயன்படுத்திச் சேகரிக்கின்றன.

[link=//upload.wikimedia.org/wikipedia/commons/thumb/2/29/Unearthed_Ballon_frog_in_Bakamuna%2C_Sri_Lanka.jpg/220px-Unearthed_Ballon_frog_in_Bakamuna%2C_Sri_Lanka.jpg|இடது|thumb| ஊதுபை தவளை [இலங்கை|இலங்கையில் பகமுனாவில் உள்ளது.]]

## வாழ்விடம் மற்றும் நடத்தை
*அப்பர்தான் சிசுடோமா* என்பது மண்ணில் தன்னை புதைத்துக்கொண்டு வளைவாழ்க்கை வாழும் சிற்றினமாகும். இந்த தவளைகள் வறண்ட காடுகள், சமவெளிகள், தோட்டங்கள் மற்றும் விவசாய பகுதிகள் போன்ற பல வாழ்விடங்களில் காணப்படுகின்றன. முதிர்ச்சியடைந்த தவளைகள் மழைக்காலங்களில் மட்டுமே காணப்படும். மற்ற நேரங்களில் இவை மண்ணுக்குள் புதைந்து காணப்படும். மழைக்காலத்தில் கறையான்கள் கூட்டமாக வெளிப்படும் போது மழை பெய்யும் இரவுகளில் அதிகமாக உணவைப் பெறுகின்றன.

பருவ மழையின் போது ஓடைகள் மற்றும் நெல் வயல்களின் கரைகளிலிருந்து ஆண் தவளை பெண் தவளைகளை ஓசை எழுப்பி கலவி மேற்கொள்கிறது. தண்ணீரில்  மிதக்கும் முட்டைகளை இடுகின்றன.

## மேற்கோள்கள்

பகுப்பு:தவளைகள்
டாமன்சாரா பெர்டானா

**டாமன்சாரா பெர்டானா** (மலாய்: *Damansara Perdana*; ஆங்கிலம்: *Damansara Perdana*); என்பது மலேசியா, சிலாங்கூர், பெட்டாலிங் மாவட்டத்தின் வடக்குப் பகுதியில் அமைந்து உள்ள ஒரு குடியிருப்பு புறநகர்ப் பகுதியாகும். கோலாலம்பூர் மாநகருக்கு மிக அருகாமையில் உள்ளது.  

இந்தப் புறநகர்ப் பகுதிக்கு அருகில் பண்டார் உத்தாமா, தாமான் துன் டாக்டர் இசுமாயில், முத்தியாரா டாமன்சாரா; டாமன்சாரா ஜெயா; பண்டார் ஸ்ரீ டாமன்சாரா ஆகிய புறநகர்ப் பகுதிகள் உள்ளன. 1996-ஆம் ஆண்டில் இந்த புறநகர்ப் பகுதி உருவாக்கப்பட்டது.

RM 1.9 பில்லியன் மொத்த கட்டுமான மதிப்பைக் கொண்டுள்ளது.

## வரலாறு
டாமன்சாரா பெர்டானா முன்பு ஒரு ஓராங் அஸ்லி கிராமமாக இருந்தது. மேம்பாட்டு நிறுவனமான எம்கே லேண்ட் சவுசானா டிரைங்கல் *(MK Land Saujana Triangle)* அந்தக் கிராமத்தின் பெரும்பகுதியை விலை கொடுத்து வாங்கியது. 

பின்னர் 1996-இல் அதை அபிவிருத்தி செய்யத் தொடங்கியது. அதன் பின்னர், டாமன்சாரா பெர்டானா பெட்டாலிங் ஜெயாவின் சிறந்த நகரங்களில் ஒன்றாக மாறியுள்ளது.

## அமைவு
டாமன்சாரா பெர்டானா 750 ஏக்கர் பரப்பளவு கொண்டது. பெட்டாலிங் ஜெயாவின் தங்க முக்கோணத்திற்குள் *(Golden Triangle of Petaling Jaya)* அமைந்துள்ளது. டாமன்சாரா பெர்டானா நகர்ப் பகுதியை எளிதில் அணுகுவதற்குச் சிறந்த நெடுஞ்சாலைகள் மற்றும் விரைவுச்சாலைகள் உள்ளன. அவையாவன:

*  டாமன்சாரா - பூச்சோங் விரைவுச்சாலை *(Damansara–Puchong Expressway - LDP);*   

*  இஸ்பிரிண்ட் விரைவுச்சாலை *(Sprint Expressway - SPRINT);*  

*  பெஞ்சாலா இணைப்பு *(Sprint Expressway - Penchala Link);*
  
*  புதிய கிள்ளான் பள்ளத்தாக்கு விரைவுச்சாலை *(New Klang Valley Expressway - NKVE):*

## வணிக வளாகம்
டாமன்சாரா பெர்டானாவில் பிரபலமான வணிக நிறுவனங்கள் தங்களின் வணிக மையங்களை அமைத்துள்ளன.

* 1 உத்தாமா - *1 Utama* 
* இக்கியா - *IKEA* 
* தி கர்வ் - *The Curve*
* தெசுகோ - *Tesco*
* கத்தே சினிலெய்சர் - C*athay Cineleisure*
* தி பிலேஸ் - *The Place*
* பெர்டானா வர்த்தக மையம் - *Perdana Trade Centre*

### குடியிருப்புகள்
டாமன்சாரா பெர்டானாவில் உள்ள குடியிருப்பு பகுதிகள்:

* பெர்டானா எமரால்டு காண்டோமினியம் - *Perdana Emerald Condo*
* பெர்டானா வியூ காண்டோமினியம் - *Perdana View Condo* 
* புளோரா டாமன்சாரா - *Flora Damansara*
* பெர்டானா பிரத்தியேக காண்டோமினியம் - *Perdana Exclusive Condo*
* ரிட்சு பெர்டானா 1 - *Ritze Perdana 1*
* பெருநகர சதுக்கம் - *Metropolitan square*
* அர்மானி தெரெஸ் I- *Armanee Terrace I* 
* PJ வர்த்தக மையம் - *PJ Trade Center*
* அர்மானி தெரெஸ் 2 - *Armanee Terrace 2*
* ரிட்சு பெர்டானா 2 - *Ritze Perdana 2*
* ரபலேசியா - *Rafflesia*
* எம்பயர் குடியிருப்பு - *Empire Residence*
* நியோ டமன்சாரா குடியிருப்பு - *Neo Damansara Residence*
* பாயிண்ட் 92 - *Point 92*
* எம்பயர் டாமன்சாரா - *Empire Damansara*
* எம்பயர் சிட்டி - *Empire City*

## மேற்கோள்கள்

## வெளி இணைப்புகள்
* 
* Damansara Perdana Blog

## மேலும் காண்க
* டாமன்சாரா
* முத்தியாரா டாமன்சாரா
* ஆரா டாமன்சாரா
* பண்டார் உத்தாமா டாமன்சாரா

பகுப்பு:மலேசிய நகரங்கள்‎
பகுப்பு:சிலாங்கூர்
பகுப்பு:சிலாங்கூர் நகரங்கள்
மாஸ்கோ முற்றுகை (1238)

**மாஸ்கோ முற்றுகை** (*Siege of Moscow (1238)*) என்பது 1238ஆம் ஆண்டு நடந்த ஒரு முற்றுகைப் போராகும். இது மங்கோலியர்களின் கீவ ருஸ் மீதான படையெடுப்பின் ஒரு பகுதியாக நடைபெற்றது.

## பின்புலம்
திசம்பர் 21, 1237ஆம் ஆண்டு ரியாசானின் அழிவிற்குப்பிறகு மாட்சிமிக்க இளவரசரான இரண்டாம் ஊரி தனது மகன்கள் விசேவோலோடு மற்றும் விளாதிமிரைப் பெரும்பாலான விளாதிமிர்-சுஸ்டாலின் இராணுவத்துடன் சேர்த்து மங்கோலியப் படையெடுப்பாளர்களை கோலோம்னா என்ற இடத்தில் தடுத்து நிறுத்த அனுப்பினார். இங்கு, உருசிய இராணுவமானது தோற்கடிக்கப்பட்டது. தாக்குதலில் தப்பிப் பிழைத்தவர்கள் சிதறி வடக்கு நோக்கி ஓட ஆரம்பித்தனர். அவர்கள் விளாதிமிர் மற்றும் மாஸ்கோவை அடைந்தனர்.

## முற்றுகை
சனவரி 1238இல் கோலோம்னாவின் அழிவிற்குப் பிறகு விளாதிமிரின் இரண்டாம் ஊரியின் இளைய மகனான இளவரசர் விளாதிமிர் மாஸ்கோவுக்குத் தன்னுடைய எஞ்சிய சிறிய படையுடன் தப்பி ஓடினார். நோவ்கோரோடு வரலாற்று நூலில், "மாஸ்கோவின் வீரர்கள் எதையும் காணாமல் கண்ணை மூடிக்கொண்டு ஓடி தப்பினர்" என்று இதைப் பற்றிக் குறிப்பிடப்பட்டுள்ளது. அந்நேரத்தில் மாஸ்கோவானது அரண்களைக் கொண்ட ஒரு கிராமமாக இருந்தது. "நான்கு ஆறுகள் சந்தித்த இடத்தில்" ஒரு வணிக பணியிடமாகத் திகழ்ந்தது. ஐந்து நாட்கள் முற்றுகைக்குப் பிறகு மாஸ்கோவின் சிறிய மரக் கோட்டையானது கைப்பற்றப்பட்டது.

## பிறகு
இளவரசர் விளாதிமிர் பிடிக்கப்பட்டு, இரண்டு வாரங்களுக்குப் பிறகு விளாதிமிர் தற்காப்பாளர்களின் கண் முன்னால் மரண தண்டனைக்கு உட்படுத்தப்பட்டார்.

## உசாத்துணை

மாஸ்கோ 1238